Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 647/13/5505	Liptovský Mikuláš, 4.2.2015
EEČ : 2-39-46-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov v spolupáchateľstve podľa § 20 Tr. zákona, porušovanie domovej slobody v spolupáchateľstve podľa § 20 k § 194 ods. 1 Trestného zákona

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 000,00 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: Svetielko nádeje, Detská fakultná nemocnica s poliklinikou v B. Bystrici, Námestie L. Svobodu 4 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-81/1-VYS-LM-2014.
v presne nezistenom čase v polovici mesiaca január 2014 v poobedných hodinách našiel ml. XXXXX na podlahe vo vchode byt. domu č. XXXXX na ul. XXXXX v Lipt. Mikuláši zväzok 4 kľúčov, ktoré následne vyskúšal a vnikol do kočikárne, kde si vyhliadol horský bicykel zn. Canyon Torque EX Gapstar, bielej farby so zelenými písmenami, výrobného čísla M1913B12F00276, ktorý chcel odcudziť, následne sa stretol  ml. XXXXX, s ktorým po vzájomnej dohode spoločne išli vo večerných hodinách toho istého dňa odcudziť uvedený horský bicykel a to tak, že si kľúčmi, ktoré našiel, odomkol dvere vľavo na prízemí vyššie uvedeného bytového domu, následne prešiel k posledným dverám vpravo nachádzajúcim sa v chodbe za dverami spoločných priestorov, tieto si odomkol kľúčom, ktorý našiel, následne vnikol do kočikárne, odkiaľ odcudzil horský bicykel zn. Canyon Torque EX Gapstar, bielej farby so zelenými písmenami, výrobného čísla M1913B12F00276 a dvere pri odchode uzamkol,  pričom ml. XXXXX po predchádzajúcom dohovore v tom čase dával pozor, čím týmto konaním poškodenému XXXXX, nar. XXXXX, trv. bytom ul. XXXXX, Lipt. Mikuláš, spôsobili škodu odcudzením vo výške 2.000,- €,

Odôvodnenie: 
	Uznesením ORP-186/OO-LM-2014 dňa 4.3.2014 bolo ml. XXXXX a ml. XXXXX vznesené obvinenie pre skutok pod bodom číslo 4 vo výrokovej časti tohto uznesenia.
	Zo spisového materiálu som zistila, že v predmetnej veci sa koná o prečinoch, na ktoré zákon ustanovuje trest odňatia slobody, ktorých horná hranica neprevyšuje hranicu stanovenú v ust. § 220 ods. 1 Tr. poriadku.
	Obvinený ml. XXXXX s poškodeným uzavrel dňa 26.1.2015 zmier, v rámci ktorého obvinený vyhlásil, že spáchal skutok, za ktorý je stíhaný. Poškodený vyhlásil, že od obvineného žiada náhradu škody vo výške 2.000,- €, ktoré dňa 8.12.2014 obvinený ml. XXXXX a ml. XXXXX nahradili v plnej výške a preto s obvineným uzavrel  zmier. 
	Do pokladne Okresnej prokuratúry v Liptovskom Mikuláši zložila za obvineného ml. XXXXX jeho zákonná zástupkyňa XXXXX dňa 10.12.2014 peňažnú sumu vo výške 70,- €, z ktorých chce poukázať na peňažnú pomoc obetiam trestnej činnosti sumu vo výške 35,- € a peňažnú sumu vo výške 35,- € v prospech Svetielka nádeje - občianske združenie, Detská fakultná nemocnica s poliklinikou v B. Bystrici, Námestie L. Svobodu 4, 974 09  Banská Bystrica, IČO: 37889346, číslo účtu 2620756262/1100, Tatra banka, a. s., pobočka Banská Bystrica. 
	Táto suma je primeraná závažnosti spáchaného trestného činu.
	Obvinený a poškodení s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného  trestného činu, na mieru, akým bol dotknutý verejný záujem, na osobu obvineného a jeho osobné a majetkové pomery som dospela k záveru, že takýto spôsob rozhodnutia je postačujúci a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Iveta Chovančíková
prokurátorka